จับกุมชุมนุมเครือข่ายจะนะ เจ้าหน้าที่ดำเนินการตามกฎหมาย ยืนยันพร้อมรับฟังทุกความคิดเห็น
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีตำรวจควบคุมฝูงชนบุกจับชาวจะนะรักษ์ถิ่น ที่ปักหลักชุมนุมประท้วงอยู่บริเวณหน้าทำเนียบรัฐบาลเมื่อคืนที่ผ่านมาว่า (6 ธ.ค.) เจ้าหน้าที่ได้ปฎิบัติตามหน้าที่เพราะการชุมนุมไม่ได้อยู่ภายใต้กรอบของกฎหมาย มีการรวมตัวกันตั้งเต็นท์ ปักหลักค้างคืนและการชุมนุมยังจัดขึ้นใกล้กับสถานที่ราชการ ที่กำหนดเอาไว้ไม่ตำ่กว่า 150 เมตร ซึ่งเป็นการละเมิดต่อกฎหมาย ทั้งนี้ในส่วนของผู้ที่ถูกจับกุมนั้นเจ้าหน้าทึ่ตำรวจก็จะปล่อยและมีการประกันตัวตามขั้นตอนของกฎหมายต่อไปส่วนสาเหตุในการชุมนุมนั้น ยืนยันว่า รัฐบาลพร้อมรับฟังความคิดเห็นและข้อมูลอย่างรอบด้าน เพราะกรณีขอเรียกร้องให้ยุติโครงการจะนะเมืองต้นแบบนิคมอุตสาหกรรมก้าวหน้าแห่งอนาคตนั้น ขณะนี้ยังมีขั้นตอนการทำประชาพิจารณ์อยู่ โดยได้มอบหมายให้ ศอ.บต.และรัฐมนตรีประจำสำนักนายกรัฐมนตรี ไปติดตามข้อเท็จจริง เพื่อเข้าไปรับฟังเรื่องราวอย่างรอบด้านพร้อมกันนี้นายกรัฐมนตรี กำชับไปถึงทุกหน่วยงานว่าการลงไปรับฟังเรื่องราว หรือข้อเสนอข้อร้องเรียนในการเจรจา ขออย่ารับปากทันที ถ้ายังไม่เข้าสู่การพิจารณาของ ครม.หรือรัฐบาล